|  |
| --- |
| GRB  REPUBLIKA HRVATSKA  OSJEČKO-BARANJSKA ŽUPANIJA |

|  |  |
| --- | --- |
|  | **OPĆINA ERNESTINOVO**  **Općinska načelnica** |

KLASA: 940-01/20-06/1

URBROJ: 2158/04-02-20-2

Ernestinovo, 19. studenog 2020.

Na temelju članka 48. stavka 1. točke 5. Zakona lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13- pročišćeni tekst, 137/15-Ispravak I 98/19), članka 41. Statuta Općine Ernestinovo („Službeni glasnik Općine Ernestinovo, broj 1/13, 4/13, 3/18, 4/18, 4/19 – pročišćeni tekst, 4/20) i Odluke općinske načelnice Općine Ernestinovo o prodaji pokretnine – kamene kocke, KLASA: 940-01/20-06/1, URBROJ: 2158/04-02-20-1 od 16. studenog 2020.Općinska načelnica Općine Ernestinovo objavljuje

**JAVNI NATJEČAJ**

**ZA PRODAJU POKRETNINE – KAMENA KOCKA**

**1. PREDMET PRODAJE**

Predmet prodaje je kamena kocka, kojom su više od 50 godina bile popločane nerazvrstane ceste na području naselja Laslovo, a koje su izvađene prilikom rekonstrukcije cesta. Prodaja će se provesti putem javnog natječaja prikupljanjem zatvorenih pisanih ponuda.

**2. PODACI O PREDMETU PRODAJE**

Kamena kocka dimenzija 10x10x10 cm.

Stanje: rabljena

Ukupna količina za prodaju: 100 tona

Minimalna količina za prodaju: 50 tona

Početna cijena: 500 kn/t

Početna (minimalna) cijena je utvrđena na temelju procjene vrijednosti izrađene od strane Darka Ojvana, dipl. ing. građ., stalnog sudskog vještaka građevinske struke, koji je upisan u registar stalnih sudskih vještaka pri Trgovačkom sudu u Osijeku, rješenjem broj Su-131/2020-2 od 8. srpnja 2020.

**3. PREGLED PREDMETA PRODAJE**

Predmet prodaje se može pregledati svaki radni dan od 8 do 14 sati, na adresi: Općina Ernestinovo, Vladimira Nazora 64, 31215 Ernestinovo sve do isteka roka za dostavu ponuda, uz prethodnu najavu na broj telefona 031/270-226.

**4. KRITERIJ PRODAJE**

Najpovoljnijom ponudom smatrat će se ponuda s najvišim ponuđenim iznosom.

U slučaju da dva ili više ponuditelja u zatvorenim omotnicama dostave ponudu s istim iznosom, koji je ujedno i najviši ponuđeni iznos, Povjerenstvo će proglasiti najpovoljnijom ponudu ponuditelja koji je dao ponudu za kupnju veće količine predmeta prodaje. Ukoliko su obje ponude jednake po ponuđenom iznosu i količini prednost će se dati onom ponuditelju čija je ponuda po datumu i satu primitka ponude navedenom na prijemnom štambilju pristigla ranije.

Prodaja se obavlja po načelu „viđeno-kupljeno „ što isključuje sve naknadne reklamacije i prigovore kupca upućeno prodavatelju po pitanju kvalitete i eventualnih nedostataka.

**5. UVJETI NATJEČAJA**

Prodaja se obavlja prikupljanjem pisanih ponuda, uz prethodnu uplatu jamstva za ponudu u iznosu od 2.500,00 kuna, u korist računa Općine Ernestinovo, IBAN HR14 2500 0091 8111 0000 0, model HR 24, pozivom na broj 7706-OIB ponuditelja, opis plaćanja: jamčevina- kamene kocke. Odabranom ponuditelju jamčevina će se uračunati u kupoprodajnu cijenu, a ponuditeljima koji ne uspiju na natječaju, jamčevina će se vratiti u roku od 15 dana od dana otvaranja ponuda.

U slučaju da odabrani ponuditelj odustane od kupnje ili opozove ili izmijeni ponudu poslije roka za dostavu ponude, uplaćena jamčevina se ne vraća.

U slučaju odustajanja prvog najpovoljnijeg ponuditelja, najpovoljnijim ponuditeljem smatra se sljedeći ponuditelj koji je ponudio najvišu cijenu uz uvjet da je veća od početne cijene.

**6. SADRŽAJ PONUDE**

Pravo podnošenja ponude za kupnju pokretnine iz točke 1. ovog Javnog natječaja ima svaka pravna i fizička osoba koja na temelju važećih propisa može stjecati vlasništvo na pokretninama na području Republike Hrvatske.

**Pisana ponuda mora sadržavati:**

**ZA FIZIČKE OSOBE**

1. ispunjen i potpisan obrazac ponude s osobnim podacima (ime i prezime, OIB, adresa, kontakt telefon), brojem računa za slučaj povrata uplaćene jamčevine i iznosom ponuđene cijene izražene u kunama,
2. preslika osobne iskaznice
3. dokaz o uplaćenoj jamčevini (potvrda i izvršenoj uplati)
4. vlastoručno potpisanu izjavu kojom se ponuditelj obvezuje, u slučaju ako njegova ponuda bude prihvaćena da će sklopiti ugovor o kupoprodaji u vlastitom trošku, potvrđuje da u cijelosti prihvaća uvjete natječaja te da njegova ponuda ostaje na snazi 90 dana, računajući od dana otvaranja ponude (obrazac dostupan na web stranici Općine Ernestinovo te u prostorijama Općine Ernestinovo)
5. potvrdu porezne uprave o nepostojanju poreznog duga nadležne Porezne uprave, koja ne smije biti starija od 30 dana od dana objave Natječaja.
6. popunjena i potpisana izjava o davanju suglasnosti za obradu osobnih podataka (obrazac dostupan na web stranici Općine Ernestinovo te u prostorijama Općine Ernestinovo).

**ZA FIZIČKE OSOBE – OBRTNIKE TE PRAVNE OSOBE**

1. ispunjen, potpisan i ovjeren obrazac ponude s osobnim podacima (naziv i sjedište ponuditelja, ime i prezime osobe ovlaštene za zastupanje OIB, kontakt telefon), brojem računa za slučaj povrata uplaćene jamčevine i iznosom ponuđene cijene izražene u kunama,
2. preslik izvoda iz sudskog, obrtnog, strukovnog ili drugog odgovarajućeg registra,
3. dokaz o uplaćenoj jamčevini (potvrda i izvršenoj uplati)
4. vlastoručno potpisanu izjavu kojom se ponuditelj obvezuje, u slučaju ako njegova ponuda bude prihvaćena da će sklopiti ugovor o kupoprodaji u vlastitom trošku, potvrđuje da u cijelosti prihvaća uvjete natječaja te da njegova ponuda ostaje na snazi 90 dana, računajući od dana otvaranja ponude (obrazac dostupan na web stranici Općine Ernestinovo te u prostorijama Općine Ernestinovo)
5. potvrdu porezne uprave o nepostojanju poreznog duga nadležne Porezne uprave, koja ne smije biti starija od 30 dana od dana objave Natječaja.
6. popunjena i potpisana izjava o davanju suglasnosti za obradu osobnih podataka (obrazac dostupan na web stranici Općine Ernestinovo te u prostorijama Općine Ernestinovo).

Obrazac ponude može se dobiti u Općini Ernestinovo ili preuzeti na internetskoj stranici Općine Ernestinovo: www.ernestinovo.hr, za vrijeme dok je natječaj otvoren.

**7. UVJETI KUPNJE**

Kupac je dužan uplatiti kupoprodajnu cijenu u cijelosti najkasnije u roku od 15 dana od dana sklapanja kupoprodajnog ugovora.

Kupljenu pokretninu - kamene kocke kupcu se predaje u posjed tek po uplati kupoprodajne cijene u cijelosti.

Kupac je obvezan po uplati kupoprodajne cijene u roku od 8 dana preuzeti predmet prodaje na adresi Vladimira Nazora 64, 31215 Ernestinovo.

**8. ADRESA DOSTAVE PONUDE**

Ponude se dostavljaju osobno ili putem pošte, u zatvorenim omotnicama, s naznakom na omotnici:

OPĆINA ERNESTINOVO

VLADIMIRA NAZORA 64

31215 ERNESTINOVO

„Natječaj za prodaju pokretnine - kamena kocka.

– NE OTVARATI“

**Ponude moraju biti dostavljene bez obzira na način dostave na adresu: Općina Ernestinovo, Vladimira Nazora 64, 31215 Ernestinovo do 27. studenog 2020. godine u 13:00 sati.**

Ponude koje nisu pristigle u propisanom roku neće se otvarati i vraćaju se ponuditelju neotvorene.

U roku za dostavu ponuda ponuditelj može izmijeniti svoju ponudu, nadopuniti je ili od nje odustati.

Ponude se otvaraju redoslijedom zaprimanja.

Ponude u kojima je ponuđena cijena manja od početne cijene, kao i nepravovremene i / ili nepotpune ponude, neće se razmatrati.

Nakon otvaranja svih pristiglih ponuda zaključuje se javni natječaj te imenovano Povjerenstvo za provedbu predmetnog javnog natječaja obavlja pregled i ocjenu pristiglih ponuda te o istom sastavlja zapisnik koji zajedno s prijedlogom odluke o odabiru najpovoljnijeg ponuditelja dostavlja općinskom načelniku radi donošenja odluke o odabiru najpovoljnijeg ponuditelja i sklapanja kupoprodajnog ugovora odnosno radi donošenja odluke o poništenju javnog natječaja u slučaju kada na javni natječaj ne pristigne niti jedna ponuda ili ako nije moguće odabrati najpovoljnijeg ponuditelja.

Ponuditelji će o rezultatima natječaja biti obaviješteni pisanim putem.

**9.** **SKLAPANJE KUPOPRODAJNOG UGOVORA**

Općinski načelnik s najpovoljnijim ponuditeljem sklapa kupoprodajni ugovor najkasnije u roku od 15 dana od dana donošenja odluke o odabiru najpovoljnijeg ponuditelja.

Ukoliko najpovoljniji ponuditelj ne pristupi sklapanju kupoprodajnog ugovora u propisanom roku ili po pozivu općinskog načelnika, smatra se da je odustao od kupnje pokretnine, u kojem slučaju gubi pravo na povrat uplaćene jamčevine.

Troškove ovjere ugovora, te sve ostale troškove vezane sklapanje ugovora kao i sve poreze i troškove vezane za prijenos prava vlasništva nad kupljenim predmetom snosi kupac.

**10. PRAVO PONIŠTENJA JAVNOG NATJEČAJA**

Općina Ernestinovo zadržava pravo ne odabrati niti jednu od dostavljenih ponuda ukoliko ocijeni da iste nisu od interesa za Općinu Ernestinovo, bez obrazloženja i odgovornosti prema bilo kojem ponuditelju. Općina Ernestinovo zadržava pravo provjere dostavljene dokumentacije i podataka iz ponude ponuditelja.

**11. DODATNE INFORMACIJE**

Cjeloviti tekst javnog natječaja objavit će se na web stranici Općine Ernestinovo: www.ernestinovo.hr i na oglasnoj ploči Općine Ernestinovo. Kontakt podaci za sve dodatne informacije: 031/270-226, [tajnica@opcinaernestinovo.com](mailto:tajnica@opcinaernestinovo.com).

Općinska načelnica

Marijana Junušić, univ. spec. oec.